《送诸生小试遇雨》
明代·林士元

电掣雷鸣酣野战，水吟龙啸郁云兴。山南月暗全无路，岸北沙明仅有灯。

海内英豪今并起，江中波浪此凭陵。商霖散满焦枯发，野色新添万里青。

作者简介：广东琼山人，字舜卿。正德九年进士。授行人，擢南京户科给事中，劾都御史汪鋐等不职者数十人。累官至浙江按察使。有《学思子》、《读经论》。